Clujul nu mai este județ roșu, ci galben. Bucureștiul se menține în topul zonelor cu o rată de infectare ridicată.
De azi, Clujul nu mai este județ roșu, ci galben. În ultimele 24 de ore, 1.194 de persoane au fost confirmate cu coronavirus. În continuare, județul Ilfov este în topul ratei de infectare la mia de locuitori.
Vești bune în privința ratei de infectare la mia de locuitori. Majoritatea României este acum verde și galbenă. Situația arată chiar mai bine decât ieri.Sunt deja câteva zile bune de când avem doar județe galbene și verzi. Vestea bună vine din Cluj, care până ieri, era pe lista roșie a județelor cu o incidență crescută a cazurilor de infectare cu noul coronavirus.Astăzi, Clujul a ajuns pe lista galbenă și are o rată de incidență de 2,98 infecții la mia de locuitori. În plus, trebuie reamintit faptul că în județele unde rata de incidență este sub 3, restaurantele pot fi deschise și la interior, funcționând doar la 50% din capacitate.În prezent, doar trei județe se mai află pe harta roșie: Timiș, Ilfov și București. Mai mult decât atât, în șase localități din jurul Bucureștiului carantina zonală a fost prelungită cu încă șapte zile.Este vorba despre localitățile Corbeanca, Dobroești, Otopeni, Popești-Leordeni, Bragadiru și Chiajna.